Moj mali poni: film

***Moj mali poni: film*** () je animirani muzički fantastični film napravljen na temelju animirane televizijske serije *Moj mali poni*, koja je dio nove generacije Hasbrove franšize *My Little Pony*. Film je režirao Jayson Thiessen, i scenarij je napisala Meghan McCarthy, i oboje su radili na crtanoj seriji. Priča prati alikorna Ponoćnu Iskru, njenog najboljeg prijatelja i zmaja Bodlju u njene prijateljice – šest ponija – na putu diljem svijeta da spase svoj dom, Ekvestriju, nakon napada zlog Kralja Vihora i njegove poslanice Olujke (čije je pravo ime Bobić Vatrometka). Glasove su posudili glumci iz serije, uz Emily Blunt, Kristin Chenoweth, Lieva Schreibera, Michaela Peñu, Siju, Taya Diggsa, Uzu Adubu, i Zoe Saldanu, koji posuđuju glasove novim likovima.

Film su producirali Allspark Pictures i DHX Media, koristeći tradicionalnu animaciju stvorenu s programom Toon Boom Harmony. Premijerno je prikazan u New York Cityju 24. septembra 2017. godine, a 6. oktobra 2017. je Lionsgate distributirao film u Sjevernoj Americi, a u Kanadi Entertainment One Films. Film je dobio mješovite kritike od kritičara i zaradio preko 61 miliona dolara širom svijeta s budžetom od 6,5 miliona dolara.

## Radnja 
Poniji Ekvestrije se pripremaju za prvi festival prijateljstva, koji organizira Princeza Ponoćna Iskra u Kanterlotu. Festival zaustavi invazija čudovišta koje vodi jednorog Olujka, koju je poslao Kralj Vihor da uhvati princeze Ekvestrije da im otme čaroliju u zamjenu za popravljanje Olujkinog slomljenog roga. Olujka pretvori princeze u kipove, ali joj Iskra pobjegne nakon što Selestija kaže Luni da pronađe "kraljicu vodenkonja" van Ekvestrije. Iskra i Bodlja, uz pomoć prijateljica Rozete, Jabukline, Šarenlote, Tihane i Divne, krenu u potragu za "vodenkonjima".

Iskra i prijateljice pronađu grad Klugetown u pustinji, i tamo ih pronađe mačak Capper. Capper glumi da će zaštititi grupu, ali ih zapravo pokušava prodati da podmiri dug. Dok se Capper poćne sprijateljivati s njima, Iskra pronađe atlas i sazna da je Selestija mislila na hipogrife kada je spomenula vodenkonje. Kada poniji i Bodlja saznaju što Capper planira, Olujka se pojavi, ali joj poniji i Bodlja pobjegnu kad se provale u brod piratskih ptica. Šarenlota ih uvjeri da odvedu prijatelje na Mount Arias gdje je kraljevstvo hipogrifa. U trenutku ekstremne uzbuđenosti, Šarenlota izvede Sonični dugobum koji oda njihovu lokaciju Olujki. Pobjegnu joj kada se spuste na Mount Arias u umjetnom balonu.

Dok istražuju osamljeno kraljevstvo hipogrifa, grupu spasi Princeza Skystar, princeza koja je morski poni. Skystar ih odvede u njen dom, Morskekvestriju, i oda da je ona hipogrif i da ih je transformirao magični biser njene mame, Kraljice Novo, da se sakriju od Kralja Vihora. Iskra planira ukrasti biser da ga iskoristi protiv Kralja Vihora, i zato uvjeri prijateljice da zabave Skystar i Novo. Prijatelji se zabavljaju s Novo i Skystar dok Iskra potajno pokuša ukrasti biser. Kada Novo primjeti da joj je smjestila nakon alarma, potjera nju i njene prijatelje. Nakon svađe, prijateljice napuste Iskru i Bodlju zbog Iskrinog ponašanja. Nakon što Iskra ostane sama, Olujka ju otme i objasni da je izgubila rog nakon što ju je napao medvjed zbog čega su je prijateljice ostavile. Dok je Iskri žao Olujke, Bodlja obavijesti prijateljice da je Iskru otela Olujka. Prijateljice i Bodlja se vrate u Ekvestriju uz pomoć Cappera, pirata i Skystar, koja je postala pravi hipogrif.

U Kanterlotu, Olujka dotavi Iskru Vihoru. Kralj Vihor upije čaroliju princeza Štapom Sacanasa i započne moćnu oluju da zaustavi Iskrine prijateljice, i izda Olujku nakon što joj ne popravi rog. Iskra i prijatelji se ispričaju jedni drugima i zajedno završe oluju. Nakon što je mir vračen u Ekvestriju, prijateljice se zagrle, ali se Kralj Vihor pojavi iza njih i pokuša ih pretvoriti u kip. Olujka ga uspije zaustaviti, ali ih oboje pretvori u kip. Kameno tijelo Vihora padne na tlo i raspadne se, ali Iskra spasi Olujku, i vrati je u normalu. Olujka se ispriča i vrati čaroliju princezama. Festival nastavi sa starim i novim prijateljima, i s velikom pjesmom pjevačice Mini Serenade. Olujka prizna da joj je pravo ime Bobić Vatrometka i napravi vatromet s onime što joj je ostalo od roga, i na kraju prihvati prijateljstvo Iskre i ekipe.

## Glasovi 
## Produkcija 
Jula 2012. je Meghan McCarthy komentirala na mogućnost dugometražnog filma o seriji. Godine 2014. bilo je najavljeno da će Joe Ballarini biti scenarist, i da će McCarthy biti su-producentica. McCarthy je proslavila vijesti na Twitteru s hashtagom "BigScreenMane6". O filmu su također tweetali Daniel Ingram, kompozitor mnogih pjesama serije, i Andrea Libman, glas Rozete i Tihane.

Na australskom PonyConu 2015., scenaristi su objasnili da film neće biti dio franšize *Djevojke iz Ekvestrije*, i da će producenti dati sve od sebe da od filma naprave više nego "produženu epizodu." Na BABSConu 2015. u San Franciscu, Daniel Ingram rekao je da će vjerojatno raditi s orkestarom na muzici filma. Kasnije iste godine je bilo potvrđeno da će orkestar pomoći s muzikom filma.

Na Hasbrovoj konferenciji 20. jula 2015. je bilo najavljeno da će se ubrzo otkriti ime distributera. Dana 7. augusta iste godine je najavljeno da će Lionsgate distributirati film svugdje osim u Kini.

Steffan Andrews, kompozitor koji je napustio seriju nakon četvrte sezone, Tweetao je 17. novembra 2015. da će se vratiti da radi na filmu, ali je izbrisao taj Tweet nakon 2016.

Dana 27. aprila 2016. je datum objave bio premješten na oktobar 2017. Prijašnji datum je bio u novembru iste godine.

Animator Michel Gagné dobio je e-mail od Jaysona Thiessena 10. juna 2015. i počeo je raditi na filmu 2. aprila 2017. Rano u oktobru 2016. je Gagné najavio je da je Nik Gripe bio zaposlen kao njegov asistent, i da film koristi program Toon Boom Harmony.

Tokom ruske prezentacije za PonyRadioCon 2016., Hasbro je najavio da će u filmu biti osam novih pjesama, ali tokom prezentacije iz 2017. Hasbro najavio da će u filmu zapravo biti samo sedam pjesama. Tokom iste prezentacije su najavili da će film biti objavljen uz kratku animaciju o veb-seriji *Hanazuki: Full of Treasures.*

Dana 3. maja 2017. je Daniel Ingram tweetao da je počeo snimati za film u Ocean Way Studiosu u Nashvilleu. 6. juna je tweetao da će film imati "70 minuta muzike". Snimanje muzike završilo je 11. juna. Produkcija cijelog filma 29. jula 2017.

### Muzika 
## Publicitet i brending 
### Najave 
Najava od 35 sekundi bila je prikazana u kinima prije filma *Štrumpfovi: Skriveno selo* 7. aprila 2017. 6. je aprila najava bila postavljena na serijinu Facebook stranicu i filmov Twitter profil. Najava od 2 minute i 18 sekundi bila je objavljena na službenim YouTube kanalima Hasbra i Lionsgatea, i na Twitter filma 28. juna 2017. U najavi su sjene niže kvalitete, što je radila i prva engleska najava, iako prva njemačka najava ovo nije radila. 11. jula je njemački vebsajt TrailerLoop objavio kraću verziju najave iz juna. USA Today je 12. septembra 2017. objavio najavu koja je trajala 1 minutu i 45 sekundi. Dana 19. septembra 2017. je filmov Facebook objavio filmić od 2 minute i 25 sekundi koji pokazuje produkciju filma.

### Raniji publicitet 
Na PonyRadioCon-u 2016. u Rusiji, Hasbrova prezentacija najavila je "prijateljsku avanturu", pojavljivanja morskih ponija, i mnoge druge detalje. Dana 20. juna 2016. je *The Hollywood Reporter* otkrio logo filma, i Facebook stranica filma bi ga otkrila 22. juna. Članak PopCrusha je najavio da se DJ White Shadow "udružio s kompanijama poput Hasbro i Namco za produkcijski rad na marketinškim kampanjama i animiranim filmovima (uključujući Hasbrov *Moj mali poni*)." 21. jula 2017. je postava i ekipa koja je radila na filmu odgovorila na pitanja i podjelila činjenice o filmu na San Diego Comic-Conu 2017., gdje su također pokazali neke klipove. 20. septembra 2017. je najava filma bila prikazana na finalu dvanaeste sezone serije ''America's Got Talent* na NBC-u.

### Odabir glumaca 
Inicijalna najava Lionsgatea navela je glavnu glumačku postavku *Mog malog ponija* – Tara Strong, Ashleigh Ball, Andrea Libman, Tabitha St. Germain i Cathy Weseluck – reprizirajući svoje uloge zajedno s glumicom Kristin Chenoweth kao novi lik. 12. februara 2016. objavljeno je da se Emily Blunt pridružila glasovnoj postavi. Do 27. aprila 2016. godine, glumci Michael Peña i Uzo Aduba pregovarali su o pridruživanju glumačkoj ekipi. 16. maja Liev Schreiber i Taye Diggs potvrđeni su dodaci za glumačku postavu. Ashleigh Ball je 20. juna putem Twittera izjavila da je započela snimanje za pjesme filma. Na San Diego Comic-Conu u julu 2016. godine, pjevačica Sia najavljivala je portretiranje novog lika, "ponija pop zvijezde", pod nazivom Songbird Serenade (Mini Serenada u sinhronizaciji). 11. januara 2017. godine, *Variety* je izvijestio da se Zoe Saldana pridružila glumačkoj postavi. Glasovna glumica iz serije, Nicole Oliver, potvrdila je putem Twittera 23. januara da će i ona biti dio glumačke ekipe, ponovivši svoju ulogu princeze Selestije.

### Ostalo 
Dana 15. juna 2016. je napravljena Twitter stranica filma. Liev Schreiber (Kralj Vihor), se šalio o tome da "daje glas zlom čudovištu koji uništava male ponije" na showu *Jimmy Kimmel Live!*. 14. jula 2016. je Tara Strong (Ponoćna Iskra) tweetala sliku u kojoj je držala kip od kartona koji izgleda kao Ponoćna Iskra u filmu, s opisom "Znam da je ovo teško, ali probajte pogoditi na čemu radim sada". Na Njujorškom Comic Conu 2016. je Hasbro reklamirao film sa satom koji odbrojava do datuma izlaska filma. BF Distribution, studio koji je distributirao latinoameričku špansku verziju filma, tweetao je reklamnu sliku.

## Prijem 
### Box Office 
*Moj mali poni: film* je u SAD-u i Kanadi zaradio 21,9 miliona američkih dolara, a na ostalim teritorijama 39,4 miliona američka dolara, što je ukupno 61,3 miliona dolara širom svijeta

U SAD-u i Kanadi, očekivalo se da će film zaraditi između 10 i 17 miliona dolara u 2.528 kina u prvom vikendu. Prvog dana zaradio je 3 miliona dolara, uključujući 290.000 dolara od predpremijere u četvrtak navečer. Na kraju se otvorilo 8,9 miliona dolara, završivši na 4. mjestu na blagajni iza *Blade Runnera 2049*, *Planine između nas*, i *Onoga*. Amid Amidi iz *Cartoon Brewa* izjavio je da će – unatoč premijere koja se smatrala razočaravajućom – Hasbro svu zaradu filma smatrati pozitivnom, jer je vezan za liniju igračaka. Film je drugog vikenda pao za 54%, zaradio je 4,1 milion dolara i pao na 9. mjesto.

Najveća tržišta izvan Sjeverne Amerike su Kina sa 7,4 miliona dolara, Velika Britanija s 5 miliona dolara, Rusija s 2,3 miliona dolara i Njemačka s 2,4 miliona dolara. Na Metacriticu film ima ocjenu 39 od 100 na osnovu 13 kritičkih recenzija, što ukazuje na "generalno nepovoljne kritike". CinemaScore vodio je anketu gdje su pitali gledaoce što si mislili o filmu. Film je dobio ocjenu "A−" na ljestvici od A+ do F.

Katie Walsh od *Los Angeles Timesa* dala je filmu negativnu kritiku koja glasi: "Usitinu, ovaj film je kao četiri epizode crtića odjednom, a ponekad ima, posebno tokom nekih od posljednjih muzičkih brojeva, kada se zaista vuče." Također je kritizirala animaciju filma, rekavši da "prikazuje ravni i šareni izgled i osjećaj *crtića u subotu ujutro*". Christy A. Lemire od RogeraEberta.com dala je filmu 1.5 zvijezdu od 4. Smatrala je da je radnja "posvuda" i ima "mnoštvo nerazvijenih, natrpanih likova", ali joj se svidjelo to da je glumačka postava i ekipa iz serije još uvijek u filmu. Josh Terry od *Deseret Newsa* je kritikovao film, i rekao da bi bilo bolje da roditelji svojoj djeci "nabave igračke iz franšize *My Little Pony*" nego da im pokažu film.

Gwen Inhat od *The A.V. Cluba* dala je filmu ocjenu "C". Svidio joj se novi stil animacije ali je rekla da "se morate zapitati na koju se korist koristi". Elizabeth Weitzman od *TheWrapa* je pozitivno ocijenila film, rekavši da "Poput svog televizijskog prethodnika, sav je odjeven u mjehurićima, kolačićima i dugama. Ali toliko je prepun uzbudljive djevojačke snage da prolazi Bechdelov test s (doslovno) letećim bojama." Amy Nicholson od *Varietyja* rekla je da je film "u isto vrijeme izuzetan i pun klišejeva", i pohvalila je ženske likove i "emocionalno mudru" priču.

### Priznanja 
Mnogi glumci iz filma su bili nominirani za nagradu *Behind the Voice Actors*. Tri su bila nominirana u kategoriji *Najbolja ženska vokalna izvedba u igranom filmu*: Tara Strong (Ponoćna Iskra), Emily Blunt (Olujka), i Ashleigh Ball (Šarenlota). Uzo Aduba (Kraljica Novo) bila je nominirana za *Najbolju žensku vokalnu izvedbu u igranom filmu sa sporednom ulogom*. Tara Strong, Ashleigh Ball, Andrea Libman, Tabitha St. Germain, Cathy Weseluck, Emily Blunt, Michael Peña, Liev Schreiber, Taye Diggs, Zoe Saldana, Uzo Aduba, Sia, i Kristin Chenoweth bili su nominirani u kategoriji *Najbolji vokalni ansambl u igranom filmu*. Andrea Libman (Rozeta) bila je nominirana za nagradu UBCP/ACTRA za *Najbolji glas* 2018.

## Vanjski linkovi 
* Zvanični sajt
* 
* 
* 
* 
* *Moj mali poni: film'' na Box Office Mojo

## Napomene 
## Reference 
Kategorija:Moj mali poni
Kategorija:Filmovi iz 2017.
Kategorija:Kanadski animirani filmovi
Kategorija:Filmovi na engleskom jeziku
Kategorija:Filmovi o My Little Ponyju
Kategorija:Animirani filmovi Lionsgatea
Kategorija:Filmovi Lionsgatea